PRIMĂRIA MUNICIPIULUI TIMIŞOARA                                     APROBAT
DIRECŢIA PATRIMONIU                                                                   PRIMAR                  

SERVICIUL ADMINISTRARE IMOBILE
NR. SC 2008 - 7340 / 04.04.2008                                              Dr. Gheorghe Ciuhandu
REFERAT

              privind concesionarea către S.C. COLTERM S.A. TIMIŞOARA 
a unor bunuri din domeniul public al Municipiului Timişoara ce fac obiectul lucrărilor conexe ale investiţiilor la „ Modernizarea infrastructurii la reţeaua de transport în comun cu tramvaiul în Municipiul Timişoara” 
        Având în vedere Adresa nr. D82008-000634 din 10.03.2008, înaintată de către S.C. COLTERM S.A, prin care s-a solicitat de către aceştia urgentarea încheierii contractului de concesionare a lucrărilor conexe la investiţia de „ modernizare a infrastructurii la reţeaua de transport în comun cu tramvaiul în Municipiul Timişoara” a RATT - ului şi suplimentarea anexei cu lucrările aferente reţelelor de termoficare;
       Având în vedere prevederile Legii nr. 51/08.03.2006 privind serviciile comunitare de utilităţi publice,  art.1 alin. 2  lit. (d), art.3, art. 4, art. 8, art. 10 alin. 5, art. 23 alin. 2 lit. (a) şi alin. 3 şi art. 25 alin. 2, conform căruia, în condiţiile legii,  autorităţile administrative locale au competenţă exclusivă privind înfiinţarea, organizarea, monitorizarea şi controlul funcţionării serviciilor de utilităţi publice, precum şi delegarea gestiunii serviciilor cu darea în administrare sau concesionare a bunurilor proprietate publică şi/sau privată a unităţilor administrativ teritoriale, ce constituie infrastructura tehnico-edilitară aferentă serviciilor;
       Având în vedere HCL 313/16.12.2003 privind constituirea Companiei Locale de Termoficare „COLTERM” S.A. Timişoara al cărei acţionar unic este Consiliul Local al Municipiului Timişoara, prin care societatea are ca obiect de activitate administrarea instalaţiilor şi echipamentelor necesare producerii, transformării şi distribuţiei energiei termice, aflate în domeniul public;
         Având în vedere HCL nr. 155/18.04.2006, privind aprobarea delegării gestiunii serviciului public de producere a energiei termice şi electrice, transport, distribuţie şi furnizare a energiei termice prin încheierea unui contract de concesiune prin negociere directă către Compania de Termoficare „COLTERM” S.A. Timişoara;
         În conformitate cu prevederile art. 11 lit. (a) din Legea nr. 213/1998 privind proprietatea publică şi regimul juridic al acesteia, modificată; 

         În conformitate cu prevederile art. 36 alin.2 lit. (c) şi (d), alin. 6 lit. (a) pct. 14, alin. 5 lit. (a) şi art.123 alin.1 din Legea 215/2001 privind administraţia publică locală;
         În temeiul art. 45 din Legea nr. 215/2001 privind administraţia publică locală;
                                                                 PROPUNEM:

          Emiterea unui HCL care să aprobe :

      1. Transmiterea în concesiune prin negociere directă, pe o perioadă de 49 ani, cu plata unei redevenţe, privind încredinţarea delegării gestiunii serviciului public de producere a energiei termice şi electrice, transport, distribuţie şi furnizare a energiei termice, redevenţă ce se va stabilii la încheierea contractului de concesiune dintre Municipiul Timişoara prin Consiliul Local Timişoara, în calitate de concedent şi Compania Locală de Termoficare COLTERM S.A. Timişoara, în calitate de concesionar; a bunurilor nominalizate în Anexa 1, care face parte integrantă din prezentul referat .
      2. Redevenţa se va stabilii la semnarea Contractului de concesiune ce se va semna între Municipiul Timişoara şi S.C. COLTERM S.A.

      3. Contractul de concesiune se va renegocia dacă se schimbă structura acţionariatului.

      4. Contractul de concesiune intră în vigoare începând cu data de 1 mai 2008.
      5. Transmiterea bunurilor prevăzute în Anexa nr.1, se face pe perioada cât SC. COLTERM S.A., îşi menţine forma juridică ca societate cu acţionar unic Consiliul Local al Municipiului Timişoara.

